רוב האנשים מזהים את שמו
ויודעים שהוא מפורסם בגלל שאמר משהו,
אבל בהתחשב בהשפעות ארוכות הטווח של תורתו על העולם,
מעטים היודעים מי קונפוציוס היה באמת,
מה הוא באמת אמר,
ולמה.
בין הכאוס של המאה השישית לפני הספירה בסין,
שם אומות נלחמו ללא הפסק אחת עם השניה על עליונות,
ושליטים נרצחו בתדירות גבוהה,
לפעמים על ידי קרוביהם,
קונפוציוס הדגים נדיבות ויושרה,
ודרך תורתו
הפך לאחד הפילוסופים הכי גדולים של סין.
הוא נולד לאציל אבל גדל בעוני מגיל צעיר
עקב מותו המוקדם של אביו,
קונפוציוס פיתח מה שיהפוך
לסימפטיה ארוכת חיים לסבלם של אנשים פשוטים.
הוא תמך בקושי באימו ובאחיו הנכה
כשעבד כרועה ומנהל חשבונות באסם,
ובעבודות מזדמנות אחרות.
רק בעזרת חברים עשירים
קונפוציוס הצליח ללמוד בארכיונים המלכותיים,
שם התגבשה השקפת עולמו.
למרות שהטקסטים העתיקים שם נחשבו על ידי כמה
כשרידי עבר בלתי רלוונטיים,
קונפוציוס קיבל מהם השראה.
דרך למידה ורפלקציה,
קונפוציוס הגיע לאמונה שהרופי האנושי מתגבש במשפחה
ועל ידי החינוך בטכסים, ספרות והיסטוריה.
אדם שמטופח כך פועל כדי לעזור לאחרים,
ומנחה אותם בעזרת השראה מוסרית ולא כוח גס.
כדי ליישם את הפילוסופיה שלו,
קונפוציוס הפך ליועץ לשליט של מדינתו לו.
אבל אחרי שמדינה אחרת שלחה לשליט לו קבוצת רקדניות כמתנה
והשליט התעלם מחובותיו בעודו נהנה מהבנות בפרטיות,
קונפוציוס התפטר בגועל.
הוא בילה אז את השנים הבאות במעבר ממדינה למדינה,
בנסיון למצוא שליט ראוי לשרת, בעודו אוחז בחוזקה בעקרונות שלו.
זה לא היה קל.
לפי הפילוסופיה שלו, ובניגוד לנהוג בתקופתו,
קונפוציוס שיכנע מנהיגים לא להסתמך על עונשים קשים וכוח צבאי
כדי לשלוט באדמתם,
כי הוא האמין ששליט טוב
נותן השראה לאחרים לצעוד בעקבותיו באופן ספונטני
על בסיס הכריזמה האתית שלו בלבד.
קונפוציוס האמין גם
שמשום שהאהבה והכבוד שאנחנו לומדים במשפחה
הם חיוניים לכל המעלות האחרות,
חובות אישיות למשפחה לפעמים עולות על החובות למדינה.
אז כשדוכס אחד התרברב שהנתינים שלו היו כל כך הגונים
שבן העיד נגד אביו
כשאביו גנב כבשה,
קונפוציוס הודיע לדוכס
שהורים ובנים הגונים באמת מגינים אחד על השני.
במהלך המסעות שלו, קונפוציוס כמעט רעב למוות,
הוא נכלא לזמן קצר,
ואיימו על חייו מספר פעמים.
אבל הוא לא היה מריר.
לקונפוציוס היתה אמונה שלשמיים יש תוכנית לעולם,
והוא לימד שאדם מוסרי
יוכל תמיד להנות מלמידה ומוזיקה.
כשכשל למצוא שליט כמו שחיפש,
קונפוציוס חזר ללו
והפך למורה ופילוסוף כל כך משפיע,
שהוא עזר לעצב את התרבות הסינית
ואנחנו מזהים את שמו בכל העולם, אפילו היום.
לחסידי קונפוציוס,
הוא היה ההתגלמות האנושית של חכם שהוביל אחרים דרך מעלותיו,
והם תיעדו את אמירותיו,
שלבסוף נערכו לספר אותו אנחנו מכירים כ"אנלקטים."
היום, מיליוני אנשים בעולם חיים לפי העקרונות של קונפוציוניזם,
ולמרות שעל המשמעויות המדויקות של מילותיו דנו במשך אלפים,
כשמתבקשים לסכם את השיעורים שלו במשפט אחד,
קונפוציוס בעצמו אמר,
"אל תעשו לאחרים מה שלא תרצו שיעשה לכם."
2,500 שנה מאוחר יותר, זו עדיין עצה חכמה.